Svensk politi: 26 hunde skulle smugles over Øresundsbroen | LOCAL EYES
Home Dyr Dyremishandling Svensk politi: 26 hunde skulle smugles over Øresundsbroen
Svensk politi: 26 hunde skulle smugles over Øresundsbroen
fredag 29. jan 2016
Tre personer mistænkes for at ville smugle hunde over Øresundsbroen, efter at svenske toldmyndigheder tirsdag stoppede en personbil med adskillige hunde af forskellig race.
Det oplyser Sveriges toldmyndigheder, Tullverket, til den svenske avis Sydsvenskan.
- Vi stoppede bilen, da der var mistanke om hundesmugling, siger Michaela Linderoth, pressemedarbejder ved Tullverket.
- Det var en almindelig personbil. Der var trængt. Nogle af hundene var i bur, siger hun videre til Sydsvenskan.
Ifølge nyhedsbureauet TT var der tale om hunde af racer som amstaff, pitbull og rottweiler. Der var også hvalpe i bilen.
- Desværre var hundene ikke ved så godt helbred. Vi kontaktede en dyrlæge, som vurderede hundenes tilstand. De er alle blevet aflivet. Der manglede papirer på dem, og hundene kunne lide af diverse sygdomme, siger Michaela Linderoth til Sydsvenskan.
De tre personer i bilen er blevet løsladt, men mistanken om smugling af hunde er ikke droppet.
Det er uklart, om bilen kom fra Danmark eller var på vej til landet. Ifølge den såkaldte hundelov er amstaff en af 13 hunderacer, der er forbudt i Danmark.
LÆS OGSÅ: Dyrenes Beskyttelse i chok: Fandt 90 vanrøgtede hunde
Fredag 29. jan 2016 / a14785
NæsteTv: Vågnede på sofaen ved at huset brændte
ForrigePolitiet tilbageholder flere folk præventivt
Flere fænglset: Anklaget for smugling af store mængder kokain
Tre mænd dømt for flere ton hash mellem æbler og meloner